Þannig hafi hagfræðingar heimsins vanrækt að rannsaka vaxandi ójöfnuð í heiminum en lagt ofurtrú á kenningu Kuznets um að vöxtur leiði sjálfkrafa til aukins jöfnuðar ( 15 - 16 ) . Þessar tengingar gera það að verkum að það er auðvelt og skemmtilegt að lesa bók Pikettys og lesandinn fær betri innsýn í það sem Piketty telur hafa áhrif á jöfnuð , bæði sögulega viðburði , lýðfræðilega þróun , áherslur í menntun og skattlagningu . Ójöfnuðurinn er enn meiri hnattrænt vegna þess að ójöfnuður milli heimshorna er mikill . ( 257 ) . Minni samþjöppun auðs nú en undir lok 19. aldar og í byrjun þeirrar tuttugustu er þannig fyrst og fremst vegna tiltekinna sögulegra viðburða og stjórnvaldsaðgerða . ( 376 ) Ekki síst þegar lýðfræðileg þróun bendir til þess að arfur muni skipta meiru í V-Evrópu og Bandaríkjunum ( þ.e. minni fjölgun , færri börn , meiri eignir ganga í erfðir ) og þannig aukist ójöfnuður , sérstaklega ef skattlagningu er ekki beitt með markvissum hætti . Þannig telur hann að skattlagning sé EKKI tæknilegt úrlausnarefni heldur pólitískt og heimspekilegt viðfangsefni . ( 297 ) Þannig sé jöfnuður einn þáttur í að viðhalda efnahagslegum stöðugleika . En Piketty er ekki með einfaldar lausnir á þessu viðfangsefni . Hann segir að hnattvæddur skattur sé því miður óraunhæft markmið en hugsanlega væri hægt að taka upp svæðisbundna skatta eða álfuskatta og jafnvel sé þannig hægt að koma á hnattvæddum þrepaskiptum skatti á fjármagn í áföngum . Aukið gagnsæi kallar á afnám bankaleyndar gagnvart stjórnvöldum , sem Piketty telur róttækt skref en spyr á móti hvort einhver eigi rétt á því að ákvarða í raun eigin skattaprósentu með því að halda tilteknum eignum utan kerfisins ( 521 - 522 ) . Piketty telur samræmdan og gagnsæjan fjármagnsskatt raunhæfan valkost fyrir Evrópu , eða a.m.k. evruríkin , og telur það styrkja samkeppnisstöðu þeirra gagnvart Kína sem er með fjármagnshöft og stýrir flæði fjármagns inn og út úr landinu . Niðurstaða Piketty er að gagnsæi í fjárhagsupplýsingum og nýting þeirra upplýsinga til að leggja á þrepaskiptan skatt sé nauðsynlegt fyrir efnahagslegt lýðræði . Það sé undirstaða velferðarkerfis á 21. öld . ( 570 ) Bók Pikettys er mikilvægt innlegg í vaxandi umræðu um ójöfnuð , afleiðingar hans og hvort stjórnvöld um heim allan eigi að líta á það sem verkefni sitt að sporna gegn ójöfnuði . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .